Paus Bonifatius III
Paus Bonifasius III (???-12 November 607) punika, ngasta jawatan Paus Gréja Katulik Roma wiwit 19 Fèbruari 607 dumugi 12 November 607.

Penahbisanipun dados Paus mbetahaken wekdal mèh satunggal taun sasampunipun Paus ingkang ngasta sadèrèngipun inggih punika Paus Sabinianus séda, amargi sapérangan isu kados kaabsahan pamilihanipun. Bonifasius kukuh nelaaken bilih pamilihanipun punika resik lan jujur, lan malah piyambakipun nolak lenggah ing tahta kapausan ngantos mangertos kaleresan kasunyatanipun. Perkawis punika nambah kapitadosan dhumateng Bonifasius nalika panjenenganipun ing pungkasanipun dipuntahbisaken dados Paus.

Bonifasius ngedalaken dekrit éwah-éwahan signifikan ing tata cara pamilihan Paus:
 Nglarang sinten kemawon kanggé nggunemaken gantosipun Paus, salami Paus ingkang saweg njawat punika taksih gesang. Sedaya kemawon ingkang nglanggar dekrit punika badhé pikantuk sanksi ekskomunikasi.
 Dalan nuju prosès pamilihan Paus panggantos namung saged dipunwiwiti tigang dinten sasampunipun Paus kasarèaken.
Éwah-éwahan punika nedahaken sikap serius Bonifasius ingkang péngin supados pamilihan Paus betul-betul murni.

Tumindakipun salajengipun nggambaraken kacelakanipun kaliyan Kaisar Phocas. Panjenenganipun nyuwun lan pikantuk satunggiling dekrit saking Phocas ingkang nelaaken malih bilih "Tahta Rasul Petrus ingkang Binerkahan punika Kepala saking Samudaya Gréja". Dekrit punika mesthèaken bilih gelar "Biskop Universal" (Biskop Semesta) dipundarbèni kanthi eksklusif déning Biskop Roma. Dekrit punika ugi kanthi efektif ngendhegaken upados Patriark Cyriacus saking Konstantinopel ingkang ugi kepéngin dhumateng gelar "Biskop Universal" kanggé piyambakipun. Sanajan sapérangan ahli nganggep prekawis punika dados bukti bilih Bonifasius ngedegaken Gréja Katulik Roma, nanging dekrit punika leresipun namung nelaaken malih sawangan Kaisar Yustinus I rumiyin ingkang sampun maringi pengakuan dhumateng kautamèn Biskop Roma.

Bonifasius III dipunsaréaken ing Basilika Santo Petrus, Roma, tanggal 12 November 607.

Bonifasius III
Bonifasius III
Bonifasius III
Bonifasius III